
25-TA-1040: Noteikumu projekts (Grozījumi)
Grozījums Ministru kabineta 2022. gada 21. jūnija noteikumos Nr. 381 "Eiropas Sociālā fonda Plus programmas materiālās nenodrošinātības mazināšanai 2021.–2027. gadam īstenošanas noteikumi"
	Nr.p.k.
	Saskaņošanai nosūtītā projekta redakcija
	Iebildums / Priekšlikums
	Apstrādes informācija
	Galīgā redakcija

	1.0 Likumi.lv (24.04.2025.)

	1.
	Anotācija (ex-ante)
1.2. Mērķis
	Priekšlikums (TM - 14.05.2025.)
Iesakām pārskatīt anotācijas 1.2. apakšsadaļā norādīto projekta mērķi un to precizēt. Vēršam uzmanību, ka mērķis jādefinē tādā formā, lai varētu novērtēt tā sasniegšanas progresu. Izvirzītais mērķis nedrīkst attaisnot jau iepriekš nolemtu rīcību, tam ir jābūt neitrālam un vērstam uz problēmu izraisošo cēloņu mazināšanu vai likvidēšanu, mērķis nevar būt tiesību akta izstrāde vai grozījumi tajā.
Piedāvātā redakcija
-
	Nav ņemts vērā
Anotācijas 1.2. apakšsadaļā norādītais Projekta mērķis ir vērsts uz problēmu izraisošo cēloņu mazināšanu / likvidēšanu. Problēmu izraisošais cēlonis: esošie nosacījumi paredz zivju konservu ražošanā izmantot tikai vienu makreles sugu - Scomber scombrus.
Projekta mērķis ir novērst problēmu un turpmāk konservu ražošanā pieļaut izmantot jebkuru citu makreles sugu, t.i., noteikt izejvielu tikai zivs ģints līmenī, nekonkretizējot sugas.
	1.2. Mērķis

	2.
	Anotācija (ex-ante)
1.6. Cita informācija
	Priekšlikums (TM - 14.05.2025.)
Aicinām atsauces uz nacionālajiem tiesību aktiem noformēt atbilstoši Ministru kabineta 2009.gada 3.februāra noteikumu Nr.108 "Normatīvo aktu projektu sagatavošanas noteikumi" 3.7. apakšnodaļai, piemēram, Ministru kabineta 2021. gada 7. septembra noteikumi Nr. 606 "Ministru kabineta kārtības rullis".
Piedāvātā redakcija
-
	Ņemts vērā
Precizēta informācija Anotācijas (ex-ante) sadaļā 1.6. Cita informācija.
	1.6. Cita informācija

	3.
	Anotācija (ex-ante)
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
	Priekšlikums (TM - 14.05.2025.)
Iesakām izvērtēt, vai tiešām, ar projektu nosakot zivju konservu izgatavošanai izmantojamo zivi (makrele) ģints (Scomber) līmenī, neierobežojot zivju konservu ražošanā izmantojamo zivi (makreli) konkrētas vienas sugas līmenī, netiek ietekmēta kāda sabiedrības grupa un/vai tautsaimniecība. Nepieciešamības gadījumā lūdzam aizpildīt anotācijas 2. sadaļu.
Piedāvātā redakcija
-
	Nav ņemts vērā
Skaidrojam, ka, nosakot zivju konservu izgatavošanai izmantojamo zivi (makrele) ģints (Scomber) līmenī, neierobežojot zivju konservu ražošanā izmantojamo zivi (makreli) konkrētas vienas sugas līmenī, netiek ietekmēta kāda sabiedrības grupa un/vai tautsaimniecība.
Grozījumu rezultātā netiek mainīti Ministru kabineta 2022. gada 21. jūnija noteikumu Nr. 381 "Eiropas Sociālā fonda Plus programmas materiālās nenodrošinātības mazināšanai 2021.–2027. gadam īstenošanas noteikumi"":
1) 10.2. apakšpunktā noteiktie nosacījumi par mērķa grupai (sabiedrībai) sniedzamā pārtikas preču komplekta saturu;
2) 30. punktā noteiktie nosacījumi par izsniedzamā pārtikas atbalsta apjomu.
	2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu

	4.
	Anotācija (ex-ante)
5. Tiesību akta projekta atbilstība Latvijas Republikas starptautiskajām saistībām
	Priekšlikums (TM - 14.05.2025.)
Atbilstoši Ministru kabineta 2022. gada 21. jūnija noteikumos Nr. 381 "Eiropas Sociālā fonda Plus programmas materiālās nenodrošinātības mazināšanai 2021.–2027. gadam īstenošanas noteikumi" (turpmāk - noteikumi Nr.381) iepriekš veiktajiem grozījumiem ar projektā grozīto noteikumu Nr.381 1. pielikumu ir ieviests arī, piemēram, Eiropas Parlamenta un Padomes 2021. gada 24. jūnija regulas (ES) Nr. 2021/1057, ar ko izveido Eiropas Sociālo fondu Plus un atceļ regulu (ES) Nr. 1296/2013, 19. panta 1. punkts un Komisijas 2023. gada 25. aprīļa Regulas (ES) 2023/915 par konkrētu kontaminantu maksimālajiem līmeņiem pārtikā un ar ko atceļ Regulu (EK) Nr. 1881/2006, 1.pielikums. Attiecīgi lūdzam pārskatīt projektu un izvērtēt, vai uz to attiecināmās, šī projekta anotācijā nenorādītās (iepriekš ieviestās) Eiropas Savienības tiesību normas joprojām ir attiecināmas. Šādā gadījumā iesakām papildināt anotācijas 5. sadaļu ar norādēm uz Eiropas Savienības tiesību normām vai norādīt, ka līdz šim ieviestās, no Eiropas Savienības tiesību normām  izrietošās prasības netiek mainītas vai ietekmētas.


 
Piedāvātā redakcija
-
	Ņemts vērā
Anotācijas 5. sadaļa papildināta ar norādi, ka līdz šim ieviestās, no Eiropas Savienības tiesību normām  izrietošās prasības netiek mainītas vai ietekmētas.
	5. Tiesību akta projekta atbilstība Latvijas Republikas starptautiskajām saistībām

	5.
	Anotācija (ex-ante)
6. Projekta izstrādē iesaistītās institūcijas un sabiedrības līdzdalības process
	Priekšlikums (TM - 14.05.2025.)
Iesakām pārskatīt anotācijas 6. sadaļu, ievērojot Ministru kabineta 2024. gada 15. oktobra noteikumus Nr. 639 "Sabiedrības līdzdalības kārtība attīstības plānošanas procesā" un sniegt precīzāku, tiesību normās balstītu sabiedrības līdzdalības procesa neattiecināšanas pamatojumu.
 
Piedāvātā redakcija
-
	Ņemts vērā
Papildināta informācija anotācijas sadaļā 6. “Projekta izstrādē iesaistītās institūcijas un sabiedrības līdzdalības process” ar informāciju, ka tiek saglabāti Ministru kabineta 2022. gada 21. jūnija noteikumu Nr. 381 "Eiropas Sociālā fonda Plus programmas materiālās nenodrošinātības mazināšanai 2021.–2027. gadam īstenošanas noteikumi"" 10.2. apakšpunkta nosacījumi par atbalsta saturu (pārtikas preču komplekta saturs) un 30.punkta nosacījumi par sniedzamā atbalsta apjomu.
	6. Projekta izstrādē iesaistītās institūcijas un sabiedrības līdzdalības process



